**ПРОТОКОЛ № 4/29.09.2016 г.**

**ОТ ЗАСЕДАНИЕ НА КОМИСИЯТА ПО ЗАЕТОСТ КЪМ ОБЛАСТНИЯ СЪВЕТ ЗА РАЗВИТИЕ НА ОБЛАСТ ХАСКОВО**

Днес, 29.09.2016 г. (четвъртък) от 10.30 часа в зала „Марица” на І етаж в сградата на Областна администрация – Хасково се проведе заседание на Комисията по заетост към Областния съвет за развитие на област Хасково. Заседанието бе открито и ръководено от г-н Станислав Дечев –областен управител на област Хасково и председател на Комисията по заетост. На заседанието присъстваха 29 от членовете на комисията (списък с присъствалите на заседанието е приложен към настоящия протокол), т.е. същото бе проведено при наличен необходим кворум. Заседанието протече при следния дневен ред:

1. Представяне и одобряване на проекта на Регионална програма за заетост и обучение на област Хасково – 2016 г.

2. Други.

В началото на заседанието г-н Венелин Парапанов - гл. експерт в Областна администрация Хасково и член на КЗ запозна присъстващите съвсем накратко с процедурата по разработването и одобряването на регионалната програма за заетост, съгласно новите законови промени. Г-н Парапанов припомни, че на предното заседание на Комисията по заетост от 17.09.2016 г. членовете на комисията утвърдиха състав на комисия, която да извърши оценка и подбор на постъпилите проектни предложения за програми за заетост и обучение от областната и общинските администрации, както и да разработи проект на Регионална програма за заетост на област Хасково. На същото заседание членовете на КЗ утвърдиха и Методика за оценка на проектните предложения за включване в Регионалната програма за заетост и обучение на областта. Методиката бе утвърдена, съгласно изискванията на чл. 25а, ал.6 от Правилника за прилагане на Закона за насърчаване на заетостта, като включва набор от критерии за оценка на подадените проектни предложения, както и подробно описва процедурата на разпределение на финансовия ресурс (определен за областта, съобразно Решение № 703/25.08.2016 г. на МС) между отделните общински и областна администрации, които са подали проектни предложения (копие от утвърдената Методиката е приложен към настоящия протокол).

Думата бе дадена на г-н Георги Георгиев -председател наКомисията за разработване на регионална програма за заетост и обучение на областта, определена със Заповед № РД-14-36/19.09.2016 г. на ЗА Областен управител на област Хасково, съгласно Заповед за заместване № ЧР-04-7/17.09.2016 г. на Областен управител на област Хасково. Г-н Георгиев запозна подробно членовете на Комисията по заетост с проекта на регионална програма за заетост и обучение, изготвена на базата на оценката и подбора на постъпилите проектни предложения от областната и общинските администрации и утвърдената от членовете на КЗ Методика. Регионалната програма за заетост на област Хасково – 2016 г. е свързана с осигуряване на заетост на 102 регистрирани безработни лица за 5 месеца, от които 82 на пълен работен ден и 20 на 4 часа работен ден. Разпределението на средствата по общини е както следва – за община Хасково – 22270 лв., за община Свиленград – 17467 лв., за община Димитровград – 23593 лв., за община Симеоновград – 19964 лв., за община Маджарово – 17258 лв., за община Харманли – 26266 лв., за община Тополовград – 23560 лв., за община Любимец – 16179, за община Стамболово – 18600 лв., за община Ивайловград – 12477 лв., за община Минерални бани – 14881 лв. и за областна администрация Хасково – 19392 лв. Общо необходимите финансови средства искани от общинските и областната администрация е 231 907 лв., равна на сумата определена за област Хасково, съобразно Решение № 703/25.08.2016 г. на МС.

В заключение г-н Георгиев подчерта, че така разработената Регионална програма за заетост на област Хасково предвижда работодатели по нея да бъдат Областна администрация Хасково и всяка една от общинските администрации на територията на областта.

След като регионалната програма беше представена, думата бе дадена на присъстващите членове за мнения, коментари и въпроси. Такива не последваха, след което председателят на комисията г-н Дечев, в изпълнение на чл. 6 ал.2 т.2 от Правилника за прилагане на Закона за насърчаване на заетостта подложи на гласуване за одобрение представения проект на Регионална програма за заетост и обучение на област Хасково-2016 г.

Единодушно, с 29 гласа „ЗА”, Комисията по заетостта

**Р Е Ш И :**

Одобрява представеното предложение за Регионална програма за заетост и обучение на област Хасково – 2016 г.

След одобряването на Регионалната програма за заетост и обучение г-н Дечев уведоми присъстващите, че програмата ще бъдe своевременно изпратена в срок до 30.09.2016 г. за утвърждаване в МТСП (на хартиен носител и по електронна поща), заедно с прилежащите към нея документи и протокола от днешното заседание.

По втора точка от дневния ред „Други” не постъпиха материали за разглеждане от комисията. Поради изчерпване на дневния ред заседанието бе закрито.

***Приложение*:** 1. Списък с присъствалите на заседанието членове на Комисията.

2. Методика за оценка на проектни предложения за включване в Регионалната програма за заетост и обучение на област Хасково

**За Секретар............................... Председател...................................**

**/Коста Костов/ /Станислав Дечев/**